 มท ๐๘๑๐.๒/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน 2562

เรื่อง ผลการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2562

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.2/ว 1888 ลงวันที่ 15 พฤษภาคม 2562

สิ่งที่ส่งมาด้วย สำเนาประกาศกรมส่งเสริมการปกครองท้องถิ่น เรื่อง รายชื่อผู้ผ่านเกณฑ์การทดสอบวัดระดับ ความรู้ภาษาอังกฤษของกรมส่งเสริมการปกครองท้องถิ่น ประจำปี 2562

 ลงวันที่ มิถุนายน 2562 จำนวน 1 ชุด

 ตามหนังสือที่อ้างถึง กรมส่งเสริมการปกครองท้องถิ่นแจ้งว่า ได้ร่วมกับสถาบันการต่างประเทศ เทวะวงศ์วโรปการ กระทรวงการต่างประเทศ กำหนดจัดการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2562 เมื่อวันอังคารที่ 21 พฤษภาคม 2562 เวลา 09.00 – 12.00 น. ณ สถาบันการต่างประเทศเทวะวงศ์วโรปการ ศูนย์ราชการเฉลิมพระเกียรติฯ เขตหลักสี่ กรุงเทพฯ และได้ขอความร่วมมือจังหวัดแจ้งให้ผู้มีรายชื่อเข้ารับการทดสอบตรวจสอบความถูกต้องของชื่อ – สกุล ตำแหน่ง และสังกัด พร้อมทั้งเข้ารับการทดสอบตามวัน เวลา และสถานที่ดังกล่าว ความละเอียดแจ้งแล้ว นั้น

 กรมส่งเสริมการปกครองท้องถิ่น ได้รับแจ้งผลการทดสอบวัดระดับความรู้ภาษาอังกฤษ ของกรมส่งเสริมการปกครองท้องถิ่น ประจำปี 2562 และได้จัดทำประกาศกรมส่งเสริมการปกครองท้องถิ่น เรื่อง รายชื่อผู้ผ่านเกณฑ์การทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2562 เรียบร้อยแล้ว จึงขอความร่วมมือจังหวัดแจ้งผลการทดสอบให้ข้าราชการสำนักงานส่งเสริมการปกครองท้องถิ่นจังหวัด และข้าราชการ/พนักงานส่วนท้องถิ่น ที่มีชื่อตามประกาศดังกล่าวทราบ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๒

โทรสาร ๐ ๒๒๔๓ ๑๘๑๒

ผู้ประสานงาน น.ส.สุพรรษา จ้อยศิริ

หมายเลขโทรศัพท์ 09 2141 5154